Document ID: 31998R2153

KOMMISSIONENS FORORDNING (EF) Nr. 2153/98 af 7. oktober 1998 om ændring af forordning (EØF) nr. 2173/92 om gennemførelsesbestemmelser for de særlige foranstaltninger til fordel for De Kanariske Øer for så vidt angår frugt, grøntsager, planter og blomster
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved forordning (EF) nr. 2348/96 (2), særlig artikel 15, stk. 5, og artikel 16, stk. 5, og
ud fra følgende betragtninger:
I artikel 9, stk. 3, i Kommissionens forordning (EØF) nr. 2173/92 af 30. juli 1992 om gennemførelsesbestemmelser for de særlige foranstaltninger til fordel for De Kanariske Øer for så vidt angår frugt, grøntsager, planter og blomster (3), senest ændret ved forordning (EF) nr. 1363/95 (4), er der fastsat en frist på to måneder fra støtteansøgningens indgivelse til EF-støttens udbetaling; erfaringerne fra foranstaltningernes forvaltning tyder på, at denne frist er for kort til, at der kan gennemføres den fornødne revision og kontrol på grund af det store antal sager, der skal behandles; fristen bør derfor i stedet fastsættes til tre måneder;
for at foranstaltninger kan få virkning for ovennævnte udbetalinger for produktionsåret 1997/98, bør forordningen anvendes fra 1. september 1998;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
I artikel 9, stk. 3, første punktum, i forordning (EØF) nr. 2173/92 ændres »to« til ordet »tre«.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. september 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. oktober 1998.

Labels: 18
17
19
6